Marile Cronjé se buitengewone verjaardaggeskenk is alles wat sy nié wou gehad het nie, want van haar oupa se gekonkel het sy net mooi genoeg gehad. Boonop moet sy die lewe se donker kant leer ken met die oog op ’n erflating wat sy nog minder wil hê.
Die ATKV-Skryfskool van die Noordwes-Universiteit, in samewerking met die liefdesverhaaluitgew…er LAPA, bied van Donderdag 14 tot Saterdag 16 September 2017 ’n slypskool in die skryf van liefdesverhale aan.
Hierdie twee-en-’n-halfdag-geleentheid is ’n praktiese slypskool vir enigiemand wat ’n liefdesverhaal wil skryf. Dit word aangebied op die Potchefstroom-kampus van die Noordwes-Universiteit en die inskrywingsgeld beloop R2 750 per persoon. Dié bedrag dek ook deelverblyf in selfsorgeenhede by die PUK Astro Villa, oggend- en middagpouseverversings en ’n funksie op Vrydagaand 15 September. ’n Beperkte hoeveelheid verblyfplekke is beskikbaar. Skakel mev. Kobie van Aswegen te Kobie.VanAswegen@nwu.ac.za (tel. 018 299 1783) vir meer besonderhede.
Die ATKV-Skryfskool bied in 2017 ook ’n kompetisie in die skryf van ’n romanse aan. Die wenner hiervan sal die Lenteskool GRATIS kan bywoon. Vir meer inligting hieroor, tree eweneens in verbinding met mev. Kobie van Aswegen.
Alte dikwels hoor ek skrywers kla oor die wiel van die uitgeeproses wat so stadig draai. Hulle kla oor die baie tyd wat dit neem van die oomblik wat jy die boek begin skryf tot die dag wat jy die eerste eksemplaar in jou hand kan hou. Al hoe meer beginnerskrywers wil deesdae liewer hul werk self publiseer, want dit skakel so baie wagtyd uit – alles kan dan soveel vinniger gebeur.
Ongelukkig wys daardie haas dan in die kwaliteit van die boeke wat so blitsig deur die meul gedruk is. Soveel van die selfgepubliseerde boeke wat as e-boeke verskyn, is nie die spasie wat hulle in die kuberruim opneem, werd nie. Baie daarvan kon ‘n baie beter kans op sukses gestaan het as ‘n goeie redakteur dit onder hande kon neem of die skrywer self net meer geduld aan die dag gelê het om sy werk af te rond.